Na temelju Odluke Gradonačelnika o prodaji rabljenog službenog vozila u vlasništvu Grada Šibenika, Klasa: 406-03/20-01/01, Urbroj: 2182/01-06-20/1, od 11.05.2020 god. Povjerenstvo za provedbu natječaja objavljuje

JAVNI NATJEČAJ

za prodaju rabljenog službenog vozila u vlasništvu Grada Šibenika

I PREDMET JAVNOG NATJEČAJA

Predmet prodaje je rabljeno službeno vozilo u vlasništvu Grada Šibenika.

1. Vrsta vozila: M1-osobni automobil

Marka vozila: VOLKSWAGEN

Model vozila: PASSAT 3.2

Broj šasije: WVWZZZ3CZ8P096670

Vrsta motora: benzin

Snaga motora: 184 kw

Radni obujam: 3168 ccm

Datum prve registracije: 8.5.2008.

Registriran do: 8.5.2020.

Početna cijena utvrđuje se u iznosu od 31.517,46 kn ( tridesetjednatisuća petstosedamnaestkuna četrdesetšestlipa ) sukladno Procjeni vrijednosti rabljenog vozila N2004/20 ( Nivo 2 d.o.o., Split ), od 05.05.2020. god..

II NAČIN I UVJETI PRODAJE

Prodaja se obavlja prikupljanjem pisanih ponuda, fizičkih ili pravnih osoba sa sjedištem u Republici Hrvatskoj, uz prethodnu uplatu jamstva za ponudu u iznosu od 500,00 kn, u korist računa Grada Šibenika ( IBAN: HR23 2402 0061 8444 0000 3, poziv na broj: HR68 7757-oib (ponuditelja), opis plaćanja: jamčevina po natječaju za kupnju vozila).

Ponuditeljima čija ponuda ne bude prihvaćena, jamčevina će biti vraćena u roku od 8 dana od dana donošenja odluke o izboru najpovoljnijeg ponuditelja.

Prodaja vozila obavlja se po načelu „viđeno-kupljeno“, što isključuje sve naknadne prigovore kupca.

Vozilo se može pregledati radnim danom od 8-14 sati, sve do isteka roka za dostavu ponuda, na adresi: Auto centar Šibenik d.o.o. ( Grcić, parkiralište ), Put Bioca 15 b, Šibenik, uz prethodnu najavu na broj telefona: 091 366 3020 (Zdravko Perica).

Ponuditelj/kupac pored ugovorene cijene snosi i sve porezne i druge eventualne troškove vezane za kupoprodaju vozila.

III SADRŽAJ PONUDE

Pisana ponuda mora sadržavati:

- ime i prezime ponuditelja fizičke osobe, odnosno naziv pravne osobe, oib, adresu i broj za kontakt,

- presliku osobne iskaznice za fizičke osobe, odnosno presliku izvatka iz sudskog, odnosno obrtnog registra za pravne osobe,

- dokaz o uplati jamčevine u propisanom iznosu,

- broj žiro računa za povrat jamčevine ponuditeljima čije ponude ne budu odabrane,

- ponuđenu kupoprodajnu cijenu, najmanje u visini početne cijene vozila,

IV DOSTAVLJANJE PONUDA

Rok do kada trebaju stići ponude poštom ili osobno je do 26.05.2020. god. do 12 sati kada će biti i javno otvaranje ponuda.

Pisane ponude ponuditelji su dužni dostaviti u zatvorenoj omotnici s naznakom „natječaj za prodaju službenog vozila – ne otvaraj!“. Adresa za dostavu ponuda: Grad Šibenik-Povjerenstvo za provedbu natječaja, Trg palih branitelja domovinskog rata 1, 22000 Šibenik,

Nepotpune ponude kao i ponude zaprimljene nakon gore navedenog roka, neće se razmatrati.

V ODABIR PONUDITELJA

Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom III ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom će se smatrati ponuda ponuditelja koja je prije zaprimljena.

VI OSTALE NAPOMENE

Svi ponuditelji biti će pismenim putem obaviješteni o rezultatima natječaja u roku od 8 dana od dana donošenja odluke o izboru najpovoljnijeg ponuditelja.

Po zaprimanju obavijesti o izboru najpovoljnijeg ponuditelja, odabrani ponuditelj je dužan najkasnije u roku od 10 dana pristupiti sklapanju ugovora o kupoprodaji sa Gradom Šibenikom te uplatiti cjelokupni ponuđeni iznos kupoprodajne cijene, umanjen za iznos uplaćene jamčevine.

Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude te gubi pravo na povrat uplaćene jamčevine. Kupoprodaja vozila će se ponuditi sljedećem najpovoljnijem ponuditelju.

Ponuditelj koji povuče svoju ponudu nakon otvaranja ponuda gubi pravo na povrat jamčevine.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.

U Šibeniku, 13. 05. 2020. god.

Klasa: 406-03/20-01/01

Urbroj: 2182/01-06-20-2

 GRAD ŠIBENIK Gradonačelnik

 Željko Burić, dr.med.